Ad aquas Herculi sacras
Thermae Herculanae sive ad aquas Herculi sacras (Dacoromanice Băile Herculane, Hungarice Herkulesfürdő, Theodisce Herkulesbad) est Romaniae oppidum circiter 5.000 incolarum in regione Banatu situm et ad circuli Caraş-Severin circulum pertinet. Ad oppidum etiam Pecinișca vicus pertinet.

Historia 

Oppidum ad aquas Herculi sacras a Romanis saeculo 2 conditum esse constat, nam hic inscriptio anni 153 repertum est. Et tum viatores fontibus salubribus, sacro Herculis dei, utebantur. Romanis fugatis tamen homines in hanc regionem veniebant, ut morbi eius curarentur. Anno 1736 Aqua Herculis pars Austriae facta est et balneae iterum apertae sunt. Hic imperatores ut Franciscus I Stephanus, Iosephus II, Franciscus Iosephus I atque uxor Elisabetha imperatrix salutem petebant. Ab anno 1919 Aqua Herculis ad Romaniam pertinet. Postquam regimen Communistarum anno 1989 sublatum est, multa aedificia saeculi 19 - olim magnifica - nunc quasi diruta sunt, quod de possessionibus litigatur.

Communium coniunctiones 
  Tlascala Xicohtencatlensis, Mexicum (2001)
  Mons Aegrotorum, Italia (2004)
  Vadu lui Voda, Res publica Moldavica (2005)
  Veliko Gradište, Serbia (2007)

Incolae 
Anno 2011 hic 5.008 homines habitabant, inter eos 4.342 Dacoromani, 23 Hungari atque 111 Zingari.

Notae

Bibliograqphia 
 Paschalis Caryophilus, De thermis Herculanis nuper in Dacia detectis. Vindobonae, 1737 Textus apud Monacenses

Nexus externi 

 Pagina officialis oppidi Ad aquas Herculi sacras
 Imagines Aquae Herculis hodiernae in situ interretiali ORF (lingua Germanica)

Urbes Romaniae
Banatus
Condita 1773
Thermae Romaniae